  Туспуктэм: vk.com (Сергей Коновалов) Наталия Сильвестрова Глазкарын егитъёслэн ульча лулчеберетсылы сӥзем Glazov street fest (0+) (Глазов стрит фест) фестиваль улсын выль мурал кылдытӥзы. Со сярысь карлэн тӧроез Сергей Коновалов «ВКонтакте» мерлыко вотэсысь бамаз ивортӥз. Кык юсьёсын суредэз Энгель нимо урамысь 30 номеро юрт вылысь адӟыны луоз. Граффитиез Пермьысь суредась Висмут Тляшев быдэстӥз Озьы ик фестиваль улсын Карл Маркс нимо урамысь 25 номеро юрт вылэ Москваысь суредасьёс граффити лэсьто. Тодэ вайытом, Ижкарын «ФормART» фестиваль улсын книгалы сӥзем выль мурал кылдытозы. Тегъёс: суредасьёс фестиваль Лулчеберет Глазкар Удмуртия  